CELEX: 32014D0705(02)
Language: sk
Date: 2014-04-18 00:00:00
Title: Rozhodnutie správnej rady Europolu z 18. apríla 2014 , ktorým sa mení rozhodnutie správnej rady Europolu zo 16. novembra 1999 o prijatí podmienok a postupov, ktoré ustanovil Europol pre dane, ktoré sa uplatňujú na platy a odmeny vyplácané zamestnancom Europolu v prospech Europolu

5.7.2014   
            
            
               SK
            
            
               Úradný vestník Európskej únie
            
            
               C 211/10
            
         ROZHODNUTIE SPRÁVNEJ RADY EUROPOLU
   z 18. apríla 2014,
   ktorým sa mení rozhodnutie správnej rady Europolu zo 16. novembra 1999 o prijatí podmienok a postupov, ktoré ustanovil Europol pre dane, ktoré sa uplatňujú na platy a odmeny vyplácané zamestnancom Europolu v prospech Europolu
   (2014/C 211/05)
   SPRÁVNA RADA EUROPOLU,
   so zreteľom na rozhodnutie Rady o zriadení Európskeho policajného úradu („Europol“) zo 6. apríla 2009 (1) (ďalej len „rozhodnutie o Europole“), a najmä na jeho článok 57 ods. 5, článok 62 a článok 63,
   so zreteľom na protokol o výhodách a imunitách Europolu, členov jeho orgánov, zástupcov riaditeľa a zamestnancov Europolu, vypracovaný na základe článku K.3 Zmluvy o Európskej únii a článku 41 ods. 3 Dohovoru o Europole (2), a najmä na jeho článok 10,
   so zreteľom na rozhodnutie správnej rady zo 16. novembra 1999 o prijatí podmienok a postupov, ktoré ustanovil Europol pre dane, ktoré sa uplatňujú na platy a odmeny vyplácané zamestnancom Europolu v prospech Europolu (3),
   so zreteľom na rozhodnutie správnej rady zo 14. októbra 2010, ktorým sa mení a dopĺňa rozhodnutie správnej rady Europolu zo 16. novembra 1999 o daniach, ktoré sa uplatňujú na platy a odmeny vyplácané zamestnancom Europolu v prospech Europolu, a o prijatí podmienok a postupov, ktoré ustanovil Europol úpravou súm uvedených v prílohe k uvedenému rozhodnutiu (ďalej len „rozhodnutie správnej rady“) (4),
   keďže:
   
               1.
            
            
               Podľa článku 57 ods. 5 rozhodnutia o Europole sa služobný poriadok Europolu (5) a iné príslušné nástroje naďalej uplatňujú na zamestnancov, ktorí nie sú zamestnaní v súlade s článkom 57 ods. 2 rozhodnutia o Europole.
            
         
               2.
            
            
               V článku 57 ods. 5 rozhodnutia o Europole sa stanovuje, že odchylne od kapitoly 5 služobného poriadku Europolu sa na zamestnancov Europolu uplatňuje percentuálny podiel ročnej mzdovej úpravy prijatej Radou v súlade s článkom 65 služobného poriadku úradníkov Európskych spoločenstiev (6).
            
         
               3.
            
            
               Ročnú mzdovú úpravu podľa článku 57 ods. 5 rozhodnutia o Europole zaviedol Europol so spätnou účinnosťou od 1. júla 2009 (7) v súlade s hodnotami stanovenými v nariadení Rady (EÚ, Euratom) č. 1190/2010 (8).
            
         
               4.
            
            
               Článok 57 ods. 5 rozhodnutia o Europole sa nevzťahuje na dane, ktoré sa uplatňujú na platy a odmeny vyplácané zamestnancom Europolu, na ktorých sa vzťahuje služobný poriadok Europolu, v prospech Europolu.
            
         
               5.
            
            
               Daň, ktorá sa uplatňuje na zamestnancov Europolu, na ktorých sa vzťahuje služobný poriadok Europolu, by sa mala upraviť tak, aby odzrkadľovala mzdovú úpravu podľa článku 57 ods. 5 rozhodnutia o Europole,
            
         ROZHODLA TAKTO:
   Článok 1
   S účinnosťou od 1. júla 2009:
   
               —
            
            
               Suma uvedená v prvej vete článku 4 prílohy k rozhodnutiu správnej rady Europolu zo 16. novembra 1999 sa nahrádza sumou 121,33 EUR.
            
         
               —
            
            
               Sumy v eurách uvedené v tabuľke v článku 4 prílohy k rozhodnutiu správnej rady Europolu zo 16. novembra 1999 sa nahrádzajú takto:
               
                           —
                        
                        
                           8 % k sumám medzi 121,33 EUR a 2 137,14 EUR,
                        
                     
                           —
                        
                        
                           10 % k sumám medzi 2 137,15 EUR a 2 943,59 EUR,
                        
                     
                           —
                        
                        
                           12,5 % k sumám medzi 2 943,60 EUR a 3 373,50 EUR,
                        
                     
                           —
                        
                        
                           15 % k sumám medzi 3 373,51 EUR a 3 831,12 EUR,
                        
                     
                           —
                        
                        
                           17,5 % k sumám medzi 3 831,13 EUR a 4 261,07 EUR,
                        
                     
                           —
                        
                        
                           20 % k sumám medzi 4 261,08 EUR a 4 677,81 EUR,
                        
                     
                           —
                        
                        
                           22,5 % k sumám medzi 4 677,82 EUR a 5 107,74 EUR,
                        
                     
                           —
                        
                        
                           25 % k sumám medzi 5 107,75 EUR a 5 524,49 EUR,
                        
                     
                           —
                        
                        
                           27,5 % k sumám medzi 5 524,50 EUR a 5 954,41 EUR,
                        
                     
                           —
                        
                        
                           30 % k sumám medzi 5 954,42 EUR a 6 371,16 EUR,
                        
                     
                           —
                        
                        
                           32,5 % k sumám medzi 6 371,17 EUR a 6 801,09 EUR,
                        
                     
                           —
                        
                        
                           35 % k sumám medzi 6 801,10 EUR a 7 218,49 EUR,
                        
                     
                           —
                        
                        
                           40 % k sumám medzi 7 218,50 EUR a 7 648,45 EUR,
                        
                     
                           —
                        
                        
                           45 % k sumám nad 7 648,46 EUR.
                        
                     
         Článok 2
   Článok 1 a príloha k rozhodnutiu správnej rady Europolu zo 14. októbra 2010, ktorým sa mení rozhodnutie správnej rady Europolu zo 16. novembra 1999, sa týmto zrušujú.
   Článok 3
   Toto rozhodnutie sa uverejní v Úradnom vestníku Európskej únie.
   Článok 4
   Toto rozhodnutie nadobúda účinnosť dňom nasledujúcim po jeho schválení správnou radou.
   
      V Haagu 18. apríla 2014
      
         
            
         John O’MAHONEY
         
            predseda správnej rady
         
      
   
   
      (1)  Ú. V. EÚ L 121, 15.5.2009, s. 37.
   
      (2)  Ú. v. ES C 221, 19.7.1997, s. 2.
   
      (3)  Ú. v. ES C 65, 28.2.2001, s. 6.
   
      (4)  Ú. v. EÚ C 37, 5.2.2011, s. 8.
   
      (5)  Akt Rady z 3. decembra 1998, ktorým sa stanovuje služobný poriadok uplatniteľný na zamestnancov Europolu (Ú. v. ES C 26, 30.1.1999, s. 23).
   
      (6)  Nariadenie Rady (EHS, Euratom, ESUO) č. 259/68 (Ú. v. ES L 56, 4.3.1968, s. 1).
   
      (7)  Oznámenie o úprave základných platov a príplatkov, ktoré sa uplatňujú na zamestnancov Europolu, na ktorých sa vzťahuje služobný poriadok Europolu, podľa článku 57 ods. 5 rozhodnutia Rady s účinnosťou od 1. júla 2009 a 1. júla 2010 (pozri stranu … tohto úradného vestníka).
   
      (8)  Nariadenie Rady (EÚ, EURATOM) č. 1190/2010 z 13. decembra 2010, ktorým sa mení a dopĺňa nariadenie (EÚ, Euratom) č. 1296/2009, ktorým sa s účinnosťou od 1. júla 2009 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky (Ú. v. EÚ L 333, 17.12.2010, s. 1).